Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 660/12/8803	Košice II, 13.3.2013
EEČ : 2-64-83-2013

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
1/ 	Obvinená vyhlasuje, že spáchala skutok, za ktoré je trestne stíhaná, pričom toto vyhlásenie vykonala slobodne, vážne, zrozumiteľne a určito. Ústne vyhlásenie tvorí neoddeliteľnú súčasť tohto zmieru, kde sa za svoje protiprávne konanie splnomocnenkyni za poškodenú spoločnosť ospravedlnila.

2/ Splnomocnenkyňa za poškodenú spoločnosť prehlasuje, že im postačuje ospravedlnenie zo strany obvinenej, nakoľko škoda im nebola spôsobená žiadna, nakoľko odcudzený materiál bol vrátený spoločnosti späť v nepoškodenom stave.

2/ Obvinená zložila na účet Okresnej prokuratúry XXXXX XXXXX čiastku vo  výške 40,-€. Z uvedenej peňažnej sumy, určenej na všeobecne prospešné účely patrí štátu na peňažné pomoc obetiam trestnej činnosti najmenej 50%, kde obvinená spoločne so súhlasom splnomocnenkyne za poškodenú spoločnosť určili 50%, t.j. 20,-€ a 50%, t.j. 20,-€ určili na účet XXXXX č. účtu: XXXXX

3/ Splnomocnenkyňa za poškodenú spoločnosť so zmierom súhlasí a vyhlasuje, že týmto sú ich nároky v uvedenej veci celkom uspokojené.

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, XXXXX, Slovensko
realizované policajtom Obv.odd. PZ XXXXX - XXXXX pod spisovou značkou XXXXX
V  trestnej  veci vedenej  proti  XXXXX pre prečin krádeže  podľa § 212 ods. 2 písm. f/ Trestného zákona na tom skutkovom základe, že  

-	dňa 02.08.2012 v čase o 16.10 hod v predajni XXXXX XXXXX odcudzila rôzny potravinový tovar a kozmetiku v celkovej hodnote 59,49 € tak, že si ho  uložila do úložného priestoru detského kočíka, prešla cez pokladničnú zónu bez zaplatenia tovaru, pričom bola prichytená pracovníkom SBS, čím takto spôsobila škodu na majetku per spoločnosť XXXXX XXXXX XXXXX vo výške 59,49€, pretože bola za obdobný čin v predchádzajúcich dvanástich mesiacoch postihnutá pokarhaním, a to rozhodnutím Obvodného úradu XXXXX zo dňa 11.11.2011, vedené pod č. p. XXXXX ktorý nadobudol právoplatnosť dňa 06.12.2011 a stal sa účinným dňa 06.12.2011.

Odôvodnenie: 
	Uznesením povereného príslušníka Okresného riaditeľstva PZ, obvodného oddelenia PZ XXXXX XXXXX sp. zn. ORP-XXXXX  zo   dňa 01.10.2012  bolo  podľa  § 199 ods. 1 Trestného poriadku začaté trestné stíhanie a dňa 30.10.2012 bolo podľa § 206 ods. 1 Trestného poriadku vznesené obvinenie XXXXX pre prečin krádeže podľa § 212 ods. 2 písm. f/  Trestného zákona na tom skutkovom základe ako je to uvedené vo výrokovej časti uznesenia.

Preskúmaním príslušného spisového  materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 

Obvinená XXXXX a poškodená spoločnosť XXXXX XXXXX, XXXXX uzavreli dňa 03.01.2013 za prítomnosti probačného a mediačného úradníka na Okresnom súde XXXXX XXXXX dohodu o zmieri, v rámci ktorej poškodená nežiada žiadnu náhradu škody, žiada však ospravedlnenie od obvinenej a prísľub do budúcna, že sa z jej strany nebude takéto konanie opakovať.

Obvinená slobodne, vážne, zrozumiteľne a určito vyhlásila, že spáchala skutok, za ktorý je stíhaná, svoje konanie oľutovala, poškodenej  sa ospravedlnila a prisľúbila jej, že takéto konanie sa už nebude v budúcnosti opakovať, na znak čoho si podali ruky.

Dňa 10.01.2013 obvinená XXXXX zložila na depozitný účet Okresnej  prokuratúry XXXXX XXXXX č. XXXXX peňažnú sumu výške 40,-€, určenú vo výške 20,-€ štátu na peňažnú pomoc poškodeným trestnými činmi a vo výške 20,-€ na všeobecne prospešné účely,  a to v prospech XXXXX XXXXX, XXXXX v prospech účtu č.: XXXXX 

Táto suma je primeraná závažnosti spáchaného trestného činu.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na bezúhonnú  osobu obvinenej   a na jej osobné a majetkové pomery som dospel k záveru, že takýto spôsob rozhodnutia je dostačujúci.

S poukazom na všetky uvedené skutočnosti som rozhodol v zmysle výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Rečo
prokurátor